Daley Blind

Daley Blind (lahir 9 Mac 1990) merupakan pemain bola sepak Belanda yang kini bermain untuk kelab Ajax dan pasukan kebangsaan Belanda.

 Kerjaya kelab 

 Ajax 
Blind memulakan kerjayanya di akademi remaja Ajax. Kelab itu sama seperti bapanya, Danny Blind mencipta nama sebelum menjadi pemain profesional. Pada 7 Disember 2008, Blind membuat debut profesional untuk Ajax ketika menentang FC Volendam. Blind membuat hantaran melalui sepakan penjuru kepada Jan Vertonghen untuk menjaringkan gol kemenangan. Pada 19 Disember 2008, beliau melanjutkan kontraknya bersama Ajax sehingga 30 Jun 2013.

Pada 5 Januari 2010, beliau dipinjam ke Groningen untuk musim 2009–10 ketika perpindahan musim sejuk. Ketika di Groningen, Blind banyak bermain di posisi bek kanan.

Blind kembali ke Ajax untuk musim 2010-11 dan 2011-12 dan pada musim itu juga, Ajax menjadi juara liga buat kali ke-30. Walau bagaimanapun, Blind tidak banyak beraksi dan kebanyakannya duduk di bangku simpanan. Ketika di bawah jurulatih baru, Frank de Boer, Blind diberi pilihan pertama bek kiri ketika musim 2012-13.

Pada 23 April 2013, Blind telah bersetuju untuk melanjutkan kontraknya bersama Ajax selama tiga tahun sehingga musim panas 2016. Pada 5 Mei, Blind bersama Ajax menjuarai liga kali ke-32 selepas menewaskan Willem II 5–0 di laman sendiri. Pada penghujung musim, Blind diumumkan sebagai Pemain Terbaik Ajax untuk musim 2012-13.

Ketika musim 2013–14, De Boer memindahkan posisi Blind ke pemain pertahanan bertahan dan dinamakan sebagai Pemain Tahunan Belanda selepas Ajax menjuarai liga empat tahun berturut-turut.

 Manchester United 
Pada 30 Ogos 2014, Manchester United mengumumkan pada laman sosialnya bahawa mereka telah mencapai persetujuan untuk menandatangani Blind selepas melepas ujian kesihatan. Pada 1 September 2014, Manchester United menandatangani beliau sebanyak £13.8 juta. Beliau membuat debut pada 14 September ketika United menewaskan Queens Park Rangers 4–0 di Old Trafford sebagai kemenangan pertama mereka pada musim itu. Beliau menjaringkan gol pertamanya untuk United pada 20 Oktober, dari jarak 20 meter menentang West Bromwich Albion, 2-2.

 Kerjaya antarabangsa 
Blind membuat penampilan pertama untuk pasukan kebangsaan Belanda pada 6 Februari 2013 menentang Itali pada perlawanan persahabatan, seri 1-1. Pada Jun 2014, beliau dipilih dalam skuad Piala Dunia FIFA 2014. Beliau bermain pada posisi sayap kiri ketika perlawanan pembukaan menentang Sepanyol. Beliau membuat hantaran kepada Robin van Persie dan Arjen Robben ketika Oranje menang 5–1. Beliau menjaringkan gol pertamanya pada perlawanan penentuan tempat ketiga ketika menewaskan Brazil, 3-0. Tetapi apabila diulang di televisyen, ia dilihat offside.

 Statistik 
 Pasukan kebangsaan Belanda Tahun  Kmncln  Gol2013  8  02014  17  2 Jumlah  25  2

 Gol antarabangsa 
 #  Tarikh  Lokasi  Lawan  Skor  Keputusan  Kejohanan <center>1  12 Julai 2014  Brasília, Brazil    <center>2–0  <center>3–0  Piala Dunia FIFA 2014 <center>2  12 November 2014  Amsterdam, Belanda    <center>2–3  <center>2-3  Persahabatan

 Penghargaan 
 Kelab 
Ajax
 Eredivisie: 2010–11, 2011–12, 2012–13, 2013–14
 Perisai Johan Cruijff: 2013

 Antarabangsa 
Belanda
 Piala Dunia FIFA Tempat ketiga: 2014

 Individual 
 Pemain Harapan Ajax: 2007–08
 Pemain Tahunan Ajax: 2012–13
 Pemain Terbaik Belanda: 2014

 Rujukan 

Kategori:Kelahiran 1990
Kategori:Pemain bola sepak Belanda
Kategori:Pemain Ajax Amsterdam
Kategori:Pemain FC Groningen
Kategori:Pemain Manchester United F.C.
Kategori:Pemain Piala Dunia FIFA 2014
Kategori:Pemain UEFA Euro 2020
Kategori:Pemain UEFA Euro 2024